Qui va ser Crises?
Crises (en grec antic Χρύσης), va ser un heroi, fill d'Agamèmnon i de Criseida. Era net de Crises, sacerdot d'Apol·lo.
Quan Agamèmnon va tornar Criseida al seu pare, aquesta estava embarassada, però va dir que el rei l'havia respectada. Quan va néixer el nen, l'anomenà Crises, i va dir que era fill d'Apol·lo. Més tard, quan Troia ja havia estat vençuda, Orestes i Ifigènia es van presentar a casa de Crises, fugint de la venjança de Toant, rei de la Tàurida, i van demanar-li asil. Però el sacerdot els volia lliurar al seu perseguidor. Criseida li va dir que el pare veritable del seu fill era Agamèmnon, i que per tant hi havia lligams familiars que els unien amb els fugitius, ja que Criseida i Orestes eren germanastres. El sacerdot Crises va renunciar a entregar-los, i amb l'ajuda del seu net Crises van matar Toant.
Viccionari
Un heroi.